לארה טראמפ

לארה לאה טראמפ (לבית יונסקה; באנגלית: Lara Lea Trump; נולדה ב-12 באוקטובר 1982) היא פוליטיקאית אמריקאית, מפיקת טלוויזיה לשעבר ויו"ר משותף לשעבר של הוועדה הרפובליקנית הלאומית. היא נשואה לאריק טראמפ, ילדו השלישי של נשיא ארצות הברית ה-45 וה-47 דונלד טראמפ. היא הייתה המפיקה והמארחת של עדכון החדשות האמיתיות  של טראמפ הפקות ומפיקה של "Inside Edition" .

 ביוגרפיה 
 ראשית חייה וחינוך 
לארה יונסקה נולדה בווילמינגטון שבצפון קרוליינה ב-12 באוקטובר 1982, ללינדה אן סייקס ורוברט לוק יונסקה. היא סיימה בהצטיינות תואר ראשון בתקשורת באוניברסיטת המדינה של קרוליינה הצפונית וגם למדה במכון הקולינרי הצרפתי בניו יורק.

 קריירה 
טראמפ הייתה רכזת סיפורים ומפיקה של מגזין חדשות הטלוויזיה "Inside Edition" מ-2012 עד 2016. ב-29 במרץ 2021 היא הצטרפה לפוקס ניוז כתורמת.

בדצמבר 2022, פוקס ניוז הודיעה כי בהתאם למדיניותה שלא להעסיק אדם שמתמודד לתפקיד או מקורב למועמד לתפקיד, לארה טראמפ תיאלץ לעזוב את משרתה היות שחמיה, דונלד טראמפ, הכריז על מועמדותו לנשיאות בבחירות לנשיאות ארצות הברית ב-2024.
ממוזער|לארה לצד בעלה אריק טראמפ, 2016

 מסעות פרסום של דונלד טראמפ לנשיאות 
במהלך מסע הבחירות לנשיאות של דונלד טראמפ ב-2016, לארה עמדה בראש "סיור העצמת הנשים של טראמפ-פנס", ושימשה כמקשרת מגדל טראמפ של חברת ג'יילס-פארסקייל של בראד פארסקייל. לאחר שטראמפ נבחר לנשיא, היא הפכה למפיקה מקוונת ומגייסת כספים עבורו.

באפריל 2019 היא תיארה את החלטתה של קנצלרית גרמניה אנגלה מרקל לקבל פליטים במהלך משבר המהגרים האירופי של 2015 כ"נפילתה של גרמניה; זה היה אחד הדברים הגרועים ביותר שאי פעם קרו לגרמניה".

היא הייתה יועצת בכירה של פארסקייל לקמפיין הבחירות מחדש של טראמפ ב-2020. הקמפיין שילם לה 180,000 דולר בשנה.

היא הייתה בין הדוברים בעצרת "הצילו את אמריקה" שקדמה להסתערות על הקפיטול ב-6 בינואר 2021 לצד בעלה אריק טראמפ ודונלד טראמפ הבן.

במהלך מסע הבחירות של דונלד טראמפ ב-2024, לארה טראמפ נאמה בגיוס כספים בצפון קרוליינה עבור לוג קאבין רפובליקנס, אמנם בדבריה היא לא אמרה דבר על זכויות להט"ב.

 יו"ר משותף של הוועדה הלאומית הרפובליקנית 
ב-12 בפברואר 2024, לארה טראמפ מונתה על ידי חמיה ליו"ר המשותף של הוועידה הרפובליקנית הלאומית (RNC), לצד מנהיג המפלגה הרפובליקנית של צפון קרוליינה, מייקל וואטלי. ב-8 במרץ 2024, לארה טראמפ נבחרה ליו"ר משותף של ה-RNC בהצבעה פה אחד. היא התפטרה מהתפקיד ב-9 בדצמבר 2024.

 פוקס ניוז 
ב-5 בפברואר 2025, הניו יורק טיימס דיווח שלארה טראמפ תתחיל להנחות תוכנית סוף שבוע בשם: "My View with Lara Trump", בפוקס ניוז החל מ-22 בפברואר.

 קריירה מוזיקלית 
בשנת 2023, טראמפ הוציאה קאבר לשירו של טום פטי "I Won't Back Down". הוא הופיע לראשונה במקום ה-10 במצעד מכירות השירים הדיגיטליים של בילבורד ובמקום השישי במצעד המכירות של השירים הדיגיטליים של בילבורד. היא החלה ליצור מוזיקה משלה בשנת 2024.

בינואר 2025, היא הוציאה סינגל שלישי בשם Hero".

 חיים אישיים 
ב-8 בנובמבר 2014, לאחר מערכת יחסים של שש שנים, לארה יונסקה נישאה לאריק טראמפ בטקס במאר-א-לאגו, בפאלם ביץ' שבפלורידה, באחוזתו של אביו של אריק, דונלד טראמפ. ב-12 בספטמבר 2017 נולד בנם הראשון של בני הזוג. ב-19 באוגוסט 2019, לארה ילדה את הילד השני של בני הזוג.

 קישורים חיצוניים 


 הערות שוליים 

קטגוריה:פוליטיקאיות אמריקאיות
קטגוריה:בוגרי אוניברסיטת המדינה של קרוליינה הצפונית
קטגוריה:מנחות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:מוזיקאיות אמריקאיות
קטגוריה:יושבי ראש הוועדה הרפובליקנית הלאומית
קטגוריה:סגל פוקס ניוז
קטגוריה:משפחת טראמפ
קטגוריה:אמריקאיות שנולדו ב-1982